CELEX: 52012DP0067
Language: lt
Date: 1331596800000
Title: Prašymas atšaukti Parlamento narės Krisztinos Morvai imunitetą 2012 m. kovo 13 d. Europos Parlamento sprendimas dėl prašymo atšaukti Krisztinos Morvai imunitetą (2010/2285(IMM))

31.8.2013   
            
            
               LT
            
            
               Europos Sąjungos oficialusis leidinys
            
            
               CE 251/118
            
         2012 m. kovo 13 d., antradienisPrašymas atšaukti Parlamento narės Krisztinos Morvai imunitetą
   P7_TA(2012)0067
   2012 m. kovo 13 d. Europos Parlamento sprendimas dėl prašymo atšaukti Krisztinos Morvai imunitetą (2010/2285(IMM))
   2013/C 251 E/25
   
      Europos Parlamentas,
   
   
               —
            
            
               atsižvelgdamas į 2010 m. spalio 13 d. perduotą Pešto centrinio apygardos teismo (Budapeštas, Vengrija) prašymą atšaukti Krisztinos Morvai imunitetą, susijusį su šiame teisme nagrinėjama byla, kuris buvo paskelbtas per 2010 m. lapkričio 24 d. plenarinį posėdį,
            
         
               —
            
            
               išklausęs Krisztinos Morvai paaiškinimų, kaip nurodyta Darbo tvarkos taisyklių 7 straipsnio 3 dalyje,
            
         
               —
            
            
               atsižvelgdamas į Pešto centrinio apygardos teismo 2011 m. gruodžio 19 d. rašytinius paaiškinimus, pateiktus atsakant į Teisės reikalų komiteto prašymą pagal Darbo tvarkos taisyklių 7 straipsnio 3 dalį suteikti išsamesnę informaciją ir paaiškinimus,
            
         
               —
            
            
               atsižvelgdamas į Protokolo Nr. 7 dėl Europos Sąjungos privilegijų ir imunitetų, pridėto prie Sutarties dėl Europos Sąjungos veikimo, 8 ir 9 straipsnius ir į 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,
            
         
               —
            
            
               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d. ir 2011 m. rugsėjo 6 d. sprendimus (1),
            
         
               —
            
            
               atsižvelgdamas į Darbo tvarkos taisyklių 6 straipsnio 2 dalį ir 7 straipsnį,
            
         
               —
            
            
               atsižvelgdamas į Teisės reikalų komiteto pranešimą (A7–0050/2012),
            
         
               A.
            
            
               kadangi Pešto centrinis apygardos teismas pateikė prašymą atšaukti Europos Parlamento narės Krisztinos Morvai imunitetą, susijusį su šiame teisme nagrinėjama byla;
            
         
               B.
            
            
               kadangi teismo prašymas susijęs su baudžiamąja byla dėl nusikalstamos veikos, t. y. viešo šmeižto, susijusio su Krisztinos Morvai teiginiais apie privatų asmenį Vengrijoje;
            
         
               C.
            
            
               kadangi, remiantis Protokolo dėl Europos Sąjungos privilegijų ir imunitetų 8 straipsniu, Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo;
            
         
               D.
            
            
               kadangi iš Teisės reikalų komitetui skirtuose teismo paaiškinimuose nurodytų faktų matyti, kad teiginiai pateikti tuo metu, kai Krisztina Morvai nebuvo Europos Parlamento narė;
            
         
               1.
            
            
               nusprendžia atšaukti Krisztinos Morvai imunitetą;
            
         
               2.
            
            
               paveda Pirmininkui nedelsiant perduoti šį sprendimą ir atsakingo komiteto pranešimą kompetentingai Vengrijos institucijai ir Krisztinai Morvai.
            
         
      (1)  Byla 101/63, Wagner prieš Fohrmann ir Krier, 1964 m. Rink. 195, byla 149/85 R. Wybot prieš E. Faure ir kt., 1986 m. Rink. 2391, byla T-345/05 Mote prieš Parlamentą, 2008 m. Rink. II-2849, sujungtos bylos C-200/07 ir C-201/07 Marra prieš De Gregorio ir Clemente, 2008 m. Rink. I-7929, byla T-42/06 Gollnisch prieš Parlamentą (dar nepaskelbta Rink.) ir byla C-163/10 Patriciello (dar nepaskelbta Rink.).